*Министерство на транспорта и съобщенията*

**УСЛОВИЯ ЗА КАНДИДАТСТВАНЕ**

**по**

 **процедура за предоставяне на средства на крайни получатели чрез подбор на предложения**

**BG-RRP-8.014 Внедряване на Европейската система за управление на влаковете (ERTMS) на бордово оборудване на магистрални нулевоемисионни електрически локомотиви и нулевоемисионни електрически мотрисни влакове, които оперират по конвенционалната жп мрежа на Република България**

**Краен срок за кандидатстване: [***ден, час***]**

# РЕЗЮМЕ

|  |  |
| --- | --- |
| **Код и наименование на процедурата**  | Попълва се, както е приложимо. |
| **Финансиращ механизъм** | Механизъм за възстановяване и устойчивост (МВУ) на ЕС, създаден с Регламент (ЕС) 2021/241.Финансирането по процедурата е по Стълб три на МВУ (чл. 3, буква „в“ от Регламент (ЕС) 2021/241) |
| **Компонент и инвестиция от Плана за възстановяване и устойчивост (ПВУ) на Република България** | Компонент 8 **Устойчив транспорт** [[1]](#footnote-1), инвестиция C8.I2 **Бордово оборудване за Европейската система за управление на влаковете** |
| **Ключов(и) етап(и) и цел(и) на ПВУ, изпълнявани чрез инвестициите, финансирани по процедурата** | Ключови етапи: **187** Определяне и класиране на железопътните предприятия, които отговарят на условията за инсталиране на борда на бордово оборудване за ETCS, **188** Договори за инсталиране на бордово оборудване за ERTMS (ETCS),съгласно Приложението към Решение за изпълнение на Съвета 8091/22 Цели: **189** Доставка и инсталиране на бордовото оборудване за ERTMS/ETCS и **190** Доставка и инсталиране на бордовото оборудване за ERTMS/ETCS, съгласно Приложението към Решение за изпълнение на Съвета 8091/22  |
| **Форма на финансиране** | Финансиране, свързано с разходите по съответните инвестиции, изплащано въз основа на възстановяване на действително направени допустими разходи; |
| **Вид процедура** | Предоставяне на средства чрез подбор на предложения на крайни получатели |
| **Обща цел на процедурата** | Оборудване на минимум 108 броя налични магистрални нулевоемисионни електрически локомотиви и мотрисни влакове на всички превозвачи с бордовата част на Европейската система за управление на железопътното движение (ERTMS).  |
| **Общ размер на средствата по процедурата** | 63 000 000 лв. |
| **Допустим(и) кандидат(и)** | Всички търговци, които притежават лиценз за извършване на железопътни превози на пътници и/или товари по железопътната мрежа, издаден в държава - членка на ЕС, и единен сертификат за безопасност с район на действие в Република България, удостоверяващ, че железопътното предприятие е въвело система за управление на безопасността и има капацитет да изпълнява законоустановените си задължения съгласно член 10, параграф 3 от Директива (ЕС) 2016/798 |
| **Допустими партньори**  | Национална компания „Железопътна инфраструктура“ |
| **Допустими дейности** | Доставка и инсталиране на бордовото оборудване за ERTMS/ETCS, съгласно Приложението към Решението за изпълнение 8091/22 на Съвета за одобрение на НПВУ и обучение на персонала за работа с него  |
| **Допустими разходи**  | Разходи, изплащани въз основа на възстановяване на действително направени допустими разходи за :1. Проектиране, доставка, монтаж, пускане в експлоатация на бордовото оборудване за ERTMS ниво 2 2. Обучение на персонала за работа с новото бордово оборудване за ERTMS ниво 2 на всеки модифициран тип и серия електрически локомотив и мотрисен влак |
| **Приложим режим държавна помощ**  | Финансирането по процедурата ще представлява държавна помощ, в съответствие с решението на Европейската комисия по нотификация SA.103967 (2022/N) - RRF Bulgaria: Implementation of the ERTMS for on-board equipment of zero-emission electric locomotives and zero-emission electric trains, which operate on the conventional railway network of the Republic of Bulgaria |
| **Интензитет на безвъзмездното финансиране** | 50 % от общите допустими разходи |
| **Минимален размер на безвъзмездното финансиране за проектно предложение** | неприложимо |
| **Максимален размер на безвъзмездното финансиране за проектно предложение** | неприложимо |
| **Очакван брой проектни предложения, които ще бъдат одобрени за финансиране[[2]](#footnote-2)** | неприложимо |
| **Начален срок за кандидатстване** | Дата и час (Ще бъде уточнено след одобрение от Ръководителя на Структурата за наблюдение и докладване)Предвидено е провеждане и на втора процедура със същите условия като на настоящата процедура. В съответствие с чл. 9, ал.4, т.1 от ПМС 114/2022 г. следващата дата за откриване на процедура за финансиране на същите дейности при същите условия за кандидатстване е пет месеца след откриване на първата процедура. Втора процедура ще бъде обявена само в случай, че е налице свободен финансов ресурс след провеждане на настоящата процедура.  |
| **Краен срок за кандидатстване** | Дата и час |
| **Срок за изпълнение на проектите** | Не по-късно от 31 март 2026 г.  |

Съдържание

[РЕЗЮМЕ 2](#_Toc133307665)

[1. Финансиращ механизъм 7](#_Toc133307666)

[2. Процедура за предоставяне на средства на крайни получатели 7](#_Toc133307667)

[2.1. Код и наименование 7](#_Toc133307668)

[2.2. Форма на финансиране 7](#_Toc133307669)

[2.3. Вид процедура 7](#_Toc133307670)

[2.4. Институционална рамка 7](#_Toc133307671)

[2.5. Териториален обхват 9](#_Toc133307672)

[2.6. Област на интервенции по МВУ 9](#_Toc133307673)

[3. Общ размер на средствата по процедурата 9](#_Toc133307674)

[4. Обща цел на процедурата 9](#_Toc133307675)

[5. Индикатори 10](#_Toc133307676)

[5.1. Индикатори за цели по процедурата, отчитани по ПВУ 10](#_Toc133307677)

[5.2. Индикатори по процедурата за ключови етапи на изпълнение, отчитани по ПВУ 10](#_Toc133307678)

[5.3. Общи индикатори по МВУ, отчитани по процедурата 10](#_Toc133307679)

[5.4. Отчитане на социални разходи по процедурата 11](#_Toc133307680)

[5.5. Специфични индикатори по процедурата извън обхвата на ПВУ 11](#_Toc133307681)

[5.6. Индикатори по индивидуалните проекти, които следва да се попълнят от кандидатите за средства 11](#_Toc133307682)

[6. Допустими кандидати 11](#_Toc133307683)

[7. Допустими партньори 11](#_Toc133307684)

[8. Дейности, допустими за финансиране 12](#_Toc133307685)

[8.1. Условия за допустимост на дейностите по инвестицията 12](#_Toc133307686)

[8.2. Допустими категории дейности 13](#_Toc133307687)

[8.3. Допустими целеви групи 13](#_Toc133307688)

[9. Разходи, допустими за финансиране 14](#_Toc133307689)

[9.1. Условия за допустимост на разходите 14](#_Toc133307690)

[9.2. Допустими категории разходи 14](#_Toc133307691)

[9.3. Недопустими разходи 16](#_Toc133307692)

[10. Приложим режим на държавни помощи 16](#_Toc133307693)

[11. Интензитет на безвъзмездното финансиране 16](#_Toc133307694)

[12. Прогнозен минимален и максимален размер на безвъзмездно финансиране за индивидуален проект 16](#_Toc133307695)

[13. Срок за изпълнение на индивидуалните проекти 16](#_Toc133307696)

[14. Хоризонтални политики 16](#_Toc133307697)

[15. Начин на подаване на проектните предложения 17](#_Toc133307698)

[16. Списък на документите, които се подават на етап кандидатстване 17](#_Toc133307699)

[17. Краен срок за подаване на проектните предложения 18](#_Toc133307700)

[18. Критерии и методика за оценка на проектните предложения 18](#_Toc133307701)

[19. Ред за оценяване на проектните предложения 19](#_Toc133307702)

[20. Допълнителна информация 21](#_Toc133307703)

[20.1. Процедура за уведомяване на одобрените кандидати и сключване на договори, респ. издаване на заповед, за предоставяне на средства по МВУ 21](#_Toc133307704)

[20.2. Условия, приложими към изпълнението на сключените договори за предоставяне на средства 23](#_Toc133307705)

[20.3. Правна рамка на процедурата 23](#_Toc133307706)

[21. Приложения към Условията за кандидатстване 24](#_Toc133307707)

[21.1. Приложения към момента на кандидатстване 24](#_Toc133307708)

[21.2. Приложения към момента на подписване на договора за предоставяне на средства от МВУ на краен получател 25](#_Toc133307709)

# 1. Финансиращ механизъм

|  |
| --- |
| Механизъм за възстановяване и устойчивост (МВУ) на ЕС, създаден с Регламент (ЕС) 2021/241. Финансирането по процедурата е по Стълб 3 на МВУ (чл. 3, буква „в“ от Регламент (ЕС) 2021/241).Средствата от МВУ по настоящата процедура се предоставят на крайни получатели за изпълнение на инвестиции по Компонент 8 **Устойчив транспорт** [[3]](#footnote-3), инвестиция К8.И2 **Бордово оборудване за Европейската система за управление на влаковете** от Плана за възстановяване и устойчивост на Република България(НПВУ). |

# 2. Процедура за предоставяне на средства на крайни получатели

## Код и наименование

|  |
| --- |
| Попълва се, както е приложимо |

## Форма на финансиране

|  |
| --- |
| Финансиране, свързано с разходите по инвестицията се изплаща въз основа на възстановяване на действително направени допустими разходи. |

## Вид процедура

|  |
| --- |
| Процедура за предоставяне на безвъзмездни средства чрез подбор на проектни предложения на крайни получатели, съгласно чл. 3, ал. 2, т.1 от ПМС 114/2022 г.Съгласно чл. 5, ал. 1 за всяка процедура за предоставяне на средства чрез подбор ръководителят на структурата за наблюдение и докладване утвърждава насоки, определящи: 1. условията за кандидатстване за получаване на средства от Механизма;2. условията за изпълнение на одобрените инвестиции.Съгласно чл. 5, ал.2 проектите на насоките по процедура се публикуват за обществено обсъждане на интернет страницата на структурата за наблюдение и докладване и в информационната система за Механизма преди внасянето им за утвърждаване. Заинтересованите лица могат да направят своите писмени възражения и предложения в срок до един месец от публикуването на проекта. |

## Институционална рамка

|  |
| --- |
| **Структура за наблюдение и докладване**Министерството на транспорта и съобщенията е определено с *Постановление № 157 от 7 юли 2022 г. за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции*, обн., ДВ, бр.54 от 12.07.2022 г. (ПМС № 157/2022) за Структура за наблюдение и докладване (СНД) по Инвестиция К8.И2 **Бордово оборудване за Европейската система за управление на влаковете** от Компонент 8 **Устойчив транспорт** на ПВУ. Съгласно *Постановление № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост*, обн., ДВ, бр.43 от 10.06.2022 г. (ПМС № 114/2022) СНД отговаря за подбора, в случаите, в които е предвиден такъв, за договарянето на финансиране с крайни получатели, за обобщаването на финансовата и техническата информация, и за осъществяването на контрол върху финансовото и техническото изпълнение на инвестицията.**Кандидати за средства**"Кандидати за средства“ от МВУ са всички физически и юридически лица и техни обединения, които кандидатстват за средства от МВУ чрез подаване на предложение за изпълнение на инвестиция.**Крайни получатели**"Краен получател" е кандидат за средства от МВУ, чието предложение за изпълнение на инвестиция е одобрено с решение на ръководителя на СНД в резултат на извършена процедура чрез подбор или чрез директно предоставяне на средства по реда на ПМС № 114/08.06.2022 г. и с когото е сключен договор или е издадена заповед за предоставяне на средства от МВУ.**Дирекция „Национален фонд“**Дирекция „Национален фонд“ в Министерството на финансите изпълнява функциите на координиращо звено на национално равнище на НПВУ, като отговаря за сключването на споразумения със структурите, определени за СНД, за извършването на наблюдение, контрол, плащанията и поддържане на финансово-счетоводна отчетност съгласно споразуменията.**Дирекция „Централно координационно звено“** Дирекция „Централно координационно звено“ в Министерството на финансите отговаря за наблюдението на изпълнението на етапите и целите в НПВУ, включително напредъка по общите показатели, зеления и дигиталния принос на инвестициите и равнището на социалните разходи, както и изготвянето на стратегическа рамка за осъществяване на информационни и комуникационни дейности по отношение на НПВУ.**Изпълнителна агенция „Одит на средствата от ЕС“** Изпълнителна агенция „Одит на средствата от ЕС“ към министъра на финансите извършва одитната дейност по НПВУ с цел осигуряване на увереност относно надеждността на данните за изпълнение на етапите и целите и на начина на тяхното събиране, както и увереност, че при изпълнението е гарантирано недопускането на двойно финансиране, на измами, корупция и на конфликт на интереси и е спазен принципът за добро финансово управление.**Задължителен партньор** „Партньори на кандидатите за средства от Механизма за възстановяване и устойчивост“ са всички физически и юридически лица и техни обединения, които участват съвместно с кандидата в подготовката и/или техническото изпълнение на инвестицията или на предварително заявени във формуляра за кандидатстване дейности от инвестицията и разходват средства от Механизма за възстановяване и устойчивост.Национална компания „Железопътна инфраструктура“ е **задължителен** партньор по процедурата. Всеки кандидат сключва споразумение за партньорство с Национална компания „Железопътна инфраструктура“, която да проведе процедурата за обществена поръчка по реда на Закона за обществените поръчки и да изпълняват съвместно дейности, включително по чл.11, ал. 2 от ПМС 157/2022 г. |

## Териториален обхват

|  |
| --- |
| Неприложимо  |

## Област на интервенции по МВУ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Действия в областта на климата**

|  |  |  |  |
| --- | --- | --- | --- |
| Код | Област на интервенция | Коефициент за изчисляване на подкрепата за целите във връзка с изменението на климата | Коефициент за изчисляване на подкрепата за целите в областта на околната среда |
| 071 | Европейска система за управление на железопътното движение (ERTMS) | 40 % | 40 % |

 |

# Общ размер на средствата по процедурата

|  |
| --- |
| 63 000 000 лева безвъзмездна помощ |

# Обща цел на процедурата

|  |
| --- |
| Основната цел на процедурата е електрически локомотиви и електрически мотрисни влакове с нулеви емисии да бъдат оборудвани с бордовата част на Европейската система за управление на железопътното движение (ERTMS) — Европейската система за управление на влаковете (ETCS) — единна цифрова европейска система за сигнализация и контрол на скоростта, която гарантира оперативната съвместимост на националните железопътни системи. Инвестицията включва безвъзмездна помощ за закупуването и инсталирането на оперативно съвместимо бордово оборудване за ETCS на 108 електрически локомотива и електрически мотрисни влака.  |

# Индикатори

## Индикатори за цели по процедурата, отчитани по ПВУ

| Пор.№  | Наименование на целта | Количествени показатели | Индикативен график за приключване |
| --- | --- | --- | --- |
| Мерна единица | Базова стойност | Цел | Тримес. | Година |
| 189 | Доставка и инсталиране на бордово оборудване за ERTMS/ETCS  | Брой единици | 0(2) | 36 | 4-то | 2024 |
| 190 | Доставка и инсталиране на бордово оборудване за ERTMS/ETCS | Брой единици | 36 | 108 | 3-то | 2025 |

## Индикатори по процедурата за ключови етапи на изпълнение, отчитани по ПВУ

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|

| Пор.№  | Наименование на ключовия етап | Качествени показатели | Индикативен график за приключване |
| --- | --- | --- | --- |
| Тримес. | Година |
| 188 | Договориза инсталиране набордово оборудванеза ERTMS (ETCS) | Подписване на договор(и)след открита(и) иконкурентна(и) процедура(и)за възлагане | 3-то | 2023 |

 |

## Общи индикатори по МВУ, отчитани по процедурата

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |  |  |  |  |
| --- | --- | --- | --- | --- |
| Пор. № [[4]](#footnote-4)  | Общ показател, свързан с подкрепата по МВУ | Стълб на МВУ | Обяснение[[5]](#footnote-5) | Единица |
| 9 | Подпомогнати предприятия (от които малки, включително микро-, средни, големи) | 3 | Показателят включва всички предприятия, които получават парична подкрепа или подкрепа в натура чрез мерки по линия на МВУ. | Предприятия |

 |

## Отчитане на социални разходи по процедурата

|  |
| --- |
| Неприложимо |

## Специфични индикатори по процедурата извън обхвата на ПВУ

|  |
| --- |
| Неприложимо. |

## Индикатори по индивидуалните проекти, които следва да се попълнят от кандидатите за средства

|  |
| --- |
| Всеки кандидат за средства следва **задължително** да определи и включи в секция .. „Индикатори“ от Формуляра за кандидатстване приложимите към проектното му предложение индикатори от вида, посочен по-горе в т. 5.1., 5.2 и 5.3.Всички количествени индикатори трябва да бъдат количествено остойностени с положителна целева стойност различна от „0“. Базовата стойност на тези индикатори е винаги „0“.В случай че в секция „Индикатори“ на Формуляра за кандидатстване не са включени съответните индикатори и/или заложената целева стойност на индикаторите е нула, Оценителната комисия ще изиска от кандидата пояснителна информация или същите ще бъдат попълнени служебно от Оценителната комисия (ако е приложимо). |

# Допустими кандидати

|  |
| --- |
| Всички търговци, които притежават лиценз за извършване на железопътни превози на пътници и/или товари по железопътната мрежа, издаден в държава - членка на ЕС, и единен сертификат за безопасност с район на действие в Република България, удостоверяващ, че железопътното предприятие е въвело система за управление на безопасността и има капацитет да изпълнява законоустановените си задължения съгласно член 10, параграф 3 от Директива (ЕС) 2016/798 |

# Допустими партньори

|  |
| --- |
| Национална компания „Железопътна инфраструктура“ е **задължителен** партньор по процедурата. Всеки кандидат сключва споразумение за партньорство с Национална компания „Железопътна инфраструктура“, която да проведе процедурата за обществена поръчка по реда на Закона за обществените поръчки и да изпълняват съвместно дейности, включително по чл.11, ал. 2 от ПМС 157/2022 г.  |

# Дейности, допустими за финансиране

## Условия за допустимост на дейностите по инвестицията

|  |
| --- |
| 1. Допустими за финансиране са само дейности, при които е спазен принципа за „ненанасяне на значителни вреди“, представляващ хоризонтален принцип на МВУ съгласно чл. 5, пар. 2 от Регламент (ЕС) № 2021/241.Спазването на този принцип се установява:1.1. На етапа на кандидатстване – чрез:* самооценка (обосновка) от кандидатите чрез попълване на формуляр за самооценка (образец [х]) – приложение към формуляра за кандидатстване, че предложението за изпълнение на инвестиция съблюдава принципа за „ненанасяне на значителни вреди“ по отношение на всяка от шестте екологични цели, определени в член 9 на Регламент (ЕС) 2020/852 за създаване на рамка за улесняване на устойчивите инвестиции и за изменение на Регламент (ЕС) 2019/2088 („регламент за таксономията“), а именно: а) смекчаване на изменението на климата; б) адаптиране към изменението на климата; в) устойчиво използване и опазване на водните и морските ресурси; г) преход към кръгова икономика; д) предотвратяване и контрол на замърсяването; е) защита и възстановяване на водното биоразнообразие и на водните екосистеми, в съответствие с Техническите насоки на ЕК „Ненанасяне на значителни вреди“ (2021/C58/01);
* проверка за приемливост на самооценката от оценителната комисия като част от оценката за допустимост на предложението за изпълнение на инвестиция.

1.2. В края на изпълнението на инвестицията – чрез контрол от страна на СНД, включително, ако е необходимо, чрез изготвен от независим одитор технически доклад за удостоверяване на спазването на изискванията.2. Допустими за финансиране са само дейности, които спазват принципите на допълняемост на финансирането от ЕС и недопускане на двойно финансиране, а именно:* не заместват, освен в надлежно обосновани случаи, периодични национални бюджетни разходи, и
* получават подкрепа от други програми и инструменти на Европейския съюз само при условие, че тази подкрепа не покрива същите разходи.

Спазването на този принцип се осъществява от:* СНД при Министерството на транспорта и съобщенията

i) при програмирането на настоящата процедура чрез осигуряване на ясна демаркация (разграничаване) на подкрепата по настоящата процедура от подкрепата по други програми и инструменти на ЕС и от периодични национални бюджетни разходи, които биха били извършени независимо от изпълнението на НПВУ, и ii) при проверката на Финансово-техническите отчети (ФТО) на крайните получатели на средства за недопускане на двойно финансиране на разходи от МВУ и друг източник;* от кандидатите за средства от МВУ - чрез попълване на декларация за липса на двойно финансиране на предвидените по проектното предложение дейности, и
* от крайните получатели на средства - чрез представянето, при подаването на ФТО, на пълна информация относно всички изпълнявани дейности и проекти към този момент, финансирани от други източници, както и чрез деклариране, че не са допуснали двойно финансиране на разходи от МВУ и друг източник.
 |

## Допустими категории дейности

|  |
| --- |
| Дейностите, предвидени за изпълнение в рамките на всяко конкретно проектно предложение, следва да са насочени към постигането на целта, резултатите и индикаторите на настоящата процедура.В рамките на предложенията за изпълнение на инвестиции по настоящата процедура са допустими за финансиране следните дейности:1. Проектиране, доставка, монтаж, пускане в експлоатация на бордовото оборудване за ERTMS ниво 2. 2. Обучение на персонала за работа с новото бордово оборудване за ERTMS ниво 2 на всеки модифициран тип и серия електрически локомотиви и мотрисни влакове.Дейностите по монтирането на бордовите подсистеми за контрол, управление и сигнализация на железопътните возила следва напълно да отговарят на изискванията, дефинирани в РЕГЛАМЕНТ за изпълнение (ЕС) 2019/776 на Комисията от 16 май 2019 година, Анекс А набор спецификации 3.  За определяне на режимите на работа на системата трябва да се прилага 04 SUBSET-026 v360 по Набор от спецификации № 3 (ETCS, базова линия 3, версия 2 и GSM-R, базова линия 1). Системата следва да е напълно съвместима за работа по железопътни линии, оборудвани с ERTMS/ETCS ниво 1 или ERTMS/ETCS ниво 2, system versions x=1, x=2.“ |

## Допустими целеви групи

|  |
| --- |
| неприложимо  |

# Разходи, допустими за финансиране

## Условия за допустимост на разходите

|  |
| --- |
| 1. Допустими за финансиране по предложенията за изпълнение на инвестиции по настоящата процедура са разходите, които отговарят едновременно на следните условия:1. разходите попадат във включените в условията за кандидатстване и условията за изпълнение по съответната процедура за предоставяне на средства по МВУ, и в одобреното предложение за изпълнение на инвестицията категории разходи;
2. разходите не надхвърлят праговете за съответната категория, определени в условията за кандидатстване и условията за изпълнение по процедурата за предоставяне на средства от МВУ и в одобреното предложение на изпълнение на инвестицията;
3. разходите са за реално доставени продукти, извършени услуги, строителни и монтажни работи и положен труд, и са подкрепени от съответни разходооправдателни документи или други документи с еквивалентна стойност, освен в случаите, в които се финансират опростени разходи, определени чрез единна ставка, единични разходи и/или еднократна сума;
4. разходите са извършени законосъобразно съгласно приложимото право на Европейския съюз и българското законодателство;
5. разходите са отразени в счетоводната документация на крайния получател чрез отделни счетоводни аналитични сметки или в отделна счетоводна система;
6. за направените разходи е налична одитна следа;
7. разходите са съобразени с приложимите правила за предоставяне на държавни помощи;
8. разходите са за дейности, по отношение на които са спазени принципите за свободна конкуренция, равнопоставеност, недопускане на дискриминация, пропорционалност и публичност от страна на крайните получатели.

2. За да бъдат признати за допустими по проекта, разходите трябва да отговарят и на детайлните изисквания, предвидени в настоящите условията за кандидатстване и в условията за изпълнение на инвестиции по настоящата процедурата за предоставяне на средства от МВУ.3. Допустими са разходите, извършени в периода от влизане в сила на договора до 31 март 2026 г.  |

## Допустими категории разходи

|  |
| --- |
| Допустими за финансиране по процедурата са „преки“ и „непреки“ разходи. 1. **Преки разходи**

**„Преки“** са разходите, които се извършват в изпълнение на предвидените по проекта на крайния получател допустими дейности и пряко допринасят за постигането на неговите цели и резултати.Допустими са разходи за доставки и услуги за допустимите категории дейности по т. 8.2. Това може да включва (изброяването не е изчерпателно) разходи за : 1. Закупуване на оборудване
* Централен компютър EVC (European Vital Computer));
* Записващ модул JRU (Juridical Recording Unit);
* Интерфейс машинист-машина (Driver-Machine Interface);
* Модул BTM (Balise Transmission Module), включващ антена за четене на бализи;
* Система за одометрия;
* Бордови интерфейс между ETCS и тяговото превозно средство (връзка със системата за управление и спиране на превозното средство) TIU (Train Interface Unit);
* LTM (Loop Transmission Module) - предавателен модул за комуникация с верига;
* EURORADIO - интерфейс между GSM-R и ETCS;
* OBU (OnBoard Unit) - бордово (мобилно) устройство за контрол, управление и сигнализация на ERTMS/ETCS, което следи за спазването на инструкциите за управление;
1. Монтиране на бордовата част в железопътното превозно средство;
2. Монтиране на специализирано окабеляване за свързване на оборудването;
3. Дейности по подготовка и одобрение на бордовата система ETCS на железопътно превозно средство за издаване на одобрение на типа или разрешение за промяна на типа от ИАЖА, извън посочените в останалите точки, в това число проектиране;
4. Извършване на изпитвания за оперативна съвместимост с цел одобряване на типа на модернизирания подвижен състав, в т.ч. извършване на съответните ЕО оценки, оценки за съответствие на подсистемата с националните правила за безопасност, оценка от независим орган, както и такса за одобряване на тип возило;
5. Промени в системата за управление на локомотива (хардуер и софтуер), свързани с инсталирането на бордовото устройство ETCS;
6. Други разходи, **пряко** свързани с мярката.
7. Обучение на персонала за работа с новото бордово оборудване за ERTMS ниво 2 на всеки модифициран тип и серия електрически локомотиви и мотрисни влакове.

Разходите от горните категории **се финансират чрез възстановяване на разходите, реално извършени и платени при изпълнението на инвестицията**, отговарящи на условията, посочени в настоящите Условия за кандидатстване.1. **Непреки разходи**

**„Непреки разходи“** са разходите, които са свързани с изпълнението на дейности, предвидени в проекта, които не допринасят пряко за постигането на неговите цели и резултати, но са необходими за неговото цялостно администриране, управление, оценка и финансово изпълнение. Допустими за финансиране са непреки разходи само на партньора Национална компания „Железопътна инфраструктура“ за : 1. Разходи за персонал във връзка с управлението на проекта, в т.ч. за изпълнение на дейности по чл.11, ал.2 на ПМС 157/2022 г.;
2. Други оперативни разходи, свързани с управлението на проекта, в т.ч. командировъчни.

Непреките разходи се финансират чрез единна ставка в размер на 0,10 % от общите допустими преки разходи. Всеки краен получател покрива непреките разходи пропорционално на получените от него безвъзмездни средства. |

## Недопустими разходи

|  |
| --- |
| Недопустими за финансиране в рамките на настоящата процедура са разходи, които не са изрично предвидени като категории допустими разходи и/или не отговарят на условията за тяхната допустимост. |

# Приложим режим на държавни помощи

|  |
| --- |
| Финансирането по процедурата ще представлява държавна помощ, в съответствие с решението на Европейската комисия по нотификация SA.103967 (2022/N) - RRF Bulgaria: Implementation of the ERTMS for on-board equipment of zero-emission electric locomotives and zero-emission electric trains, which operate on the conventional railway network of the Republic of Bulgaria |

# Интензитет на безвъзмездното финансиране

|  |
| --- |
| БФП - 50 % от общата стойност на допустимите разходи.  |

# Прогнозен минимален и максимален размер на безвъзмездно финансиране за индивидуален проект

|  |
| --- |
| Минималният размер на безвъзмездната финансова помощ зависи от броя одобрени за финансиране подвижни състави по процедурата съгласно Методиката за оценка. Максималната сума за единица подвижен състав е както следва :1. локомотиви – 551 229 лв.;
2. електрически мотрисен влак – 708 832 лв.
 |

# Срок за изпълнение на индивидуалните проекти

|  |
| --- |
| 31 март 2026 г.  |

# Хоризонтални политики[[6]](#footnote-6)

|  |
| --- |
| Съответствие с принципа за „ненанасяне на значителни вреди“ |

# Начин на подаване на проектните предложения

|  |
| --- |
| Проектното предложение по настоящата процедура следва да бъде подадено само по електронен път с Квалифициран електронен подпис (КЕП) чрез Информационната система на Плана за възстановяване и устойчивост (ИС на МВУ) - https://eumis2020.government.bg/bg/s/Default/Index, където е налично и Общо Ръководство за потребителя за модул „Е-кандидатстване”.Подаването на проектното предложение се извършва чрез попълване на уеб базиран Формуляр за кандидатстване, като проектното предложение и прикачените документи се подписват с квалифициран електронен подпис (КЕП) от лицето, оправомощено да представлява кандидата. Кандидатът трябва точно да се придържа към Формуляра, който се генерира в ИС на МВУ, както и да попълни и прикачи в системата приложенията в поле „Прикачени електронно подписани документи“ към Формуляра за кандидатстване. Формулярът се попълва от кандидата съгласно инструкциите на *СНД*, дадени в Указанията за попълване на формуляра за кандидатстване – приложение 9 за информация към Условията за кандидатстване. ИС на МВУ предоставя възможност за коригиране и допълване на формуляра, докато той е в режим „чернова“, като работата по него се съхранява на сървърите на системата. Формулярът за кандидатстване и приложенията се попълват на български език, с изключение на полетата, които са задължителни за попълване на английски език.Преди подаването на проектното предложение, Формулярът за кандидатстване задължително се подписва с електронен подпис с отделна сигнатура (detached) от представляващия кандидата или оправомощено от него лице. Подписването на документи с квалифициран електронен подпис е възприето по настоящата процедура, тъй като съгласно чл. 13, ал. 3 от Закона за електронния документ и електронния подпис, квалифицираният електронен подпис има значението на саморъчен подпис.Съгласно чл. 8, ал. 2 от ПМС № 114/08.06.2022 г. всеки кандидат може чрез информационната система за Механизма да оттегли своето предложение от оценителния процес, като в този случай оценителната комисия не разглежда оттегленото предложение.Когато кандидат е подал повече от едно предложение в рамките на една процедура, в случай че в условията за кандидатстване за получаване на средства от МВУ е посочено изрично, че може да подаде само едно предложение, на оценка подлежи единствено последното подадено в срока на обявената процедура предложение. С подаването на всяко следващо предложение предходното подадено предложение по същата процедура се счита за оттеглено. |

# Списък на документите, които се подават на етап кандидатстване

|  |
| --- |
| Кандидатите по настоящата процедура следва да представят към Формуляра за кандидатстване по изцяло електронен път чрез ИС на МВУ 2020 следните документи (Приложения към формуляра):1. Формуляр за самооценка относно съблюдаване на принципа за ненанасяне на значителни вреди (Приложение № 1);2. Декларация при кандидатстване – попълнена на хартиен носител по образец подписана, сканирана и прикачена в ИС на МВУ (Приложение № 2)3. Партньорско споразумение между НКЖИ и крайния получател (Приложение № 3);4. Списък с предложения за оборудване подвижен състав и негови основни характеристики (Приложение № 4 )5. Справка за общия пробег на превозвача (Приложение № 5 )6. Бизнес план за 10 годишен период (Приложение № 6 ) |

# Краен срок за подаване на проектните предложения

|  |
| --- |
| Крайният срок за подаване на проектни предложения в ИС на МВУ по процедурата е ……, …. ч.В съответствие с чл. 9, ал. 5 от ПМС № 114/08.06.2022 г., срокът за подаване на предложения може да бъде удължен в следните случаи:1. при изменение на условията за кандидатстване след откриване на процедура чрез подбор;2. когато в срок до три дни преди изтичането на срока няма постъпили предложения или всички постъпили предложения са оттеглени;3. когато общият размер на заявените средства за финансиране по подадените в рамките на срока предложения е по-малък от бюджета на процедурата;4. при установено непланирано прекъсване във функционирането на ИС на МВУ в предходния на или в деня, в който изтича срокът.**Втора процедура**Предвидено е провеждане и на втора процедура със същите условия като на настоящата процедура. В съответствие с чл. 9, ал.4, т.1 от ПМС 114/2022 г. следващата дата за откриване на процедура за финансиране на същите дейности при същите условия за кандидатстване **е пет месеца** след откриване на първата процедура. Втора процедура ще бъде обявена само в случай, че е налице свободен финансов ресурс след провеждане на настоящата процедура. |

# Критерии и методика за оценка на проектните предложения

|  |
| --- |
| Проектни предложения по процедурата се оценяват въз основа на критериите посочени в „Методика за оценка на проектни предложения“- Приложение № 10 към настоящите Насоки. |

# Ред за оценяване на проектните предложения

|  |
| --- |
| Проектното предложение се оценява в съответствие с критериите, посочени в утвърдените Условия за кандидатстване и Приложение 1 Методика за оценка на проектните предложения към тях. Оценката се извършва чрез Информационната система на Националния план за възстановяване и устойчивост (ИС на МВУ) и се документира чрез попълване на таблици.Заинтересованите лица могат да искат разяснения по Условията за кандидатстване до 21 дни преди изтичането на срока за кандидатстване. Въпросите се задават в писмена форма чрез електронната система ИС на МВУ, секция „Разяснения по процедурата“. Разясненията се утвърждават от Ръководителя СНД. Разясненията се дават по отношение на условията за кандидатстване, не съдържат становище относно качеството на предложението и са задължителни за всички кандидати. Разясненията се публикуват на интернет страницата на Министерството на транспорта и съобщенията и в ИС на МВУ в 10-дневен срок от получаването на искането, но не по-късно от 14 дни преди изтичането на срока за кандидатстване. В разясненията не се посочва лицето, направило запитването.След изтичането на крайния срок за подаване на предложения ръководителят на СНД назначава със заповед комисия, която да извърши оценяване и класиране на предложенията по процедурата (оценителна комисия). Комисията се назначава в 7-дневен срок от изтичането на крайния срок за подаване на предложения.В съответствие с чл. 8, ал. 1 от ПМС № 114/08.06.2022 г. по настоящата процедура се извършва:1. оценяване на всяко предложение, подадено в определения срок, което включва:а) оценка на административното съответствие и допустимостта;б) техническа и финансова оценка;2. класиране на предложенията, чиято оценка е по-голяма или равна на минимално допустимата по чл. 16, ал. 1 от ПМС № 114/08.06.2022 г., в низходящ ред;3. определяне на предложения, за които се предоставят средства от Механизма.Без да се нарушават принципите на свободна конкуренция, равно третиране, публичност и недопускане на дискриминация и в случай че е предвидено в Условията за кандидатстване, оценката може да се извърши в един етап по критерии за административна допустимост и оценка на качеството.Оценка на административното съответствие и допустимосттаКогато при оценката на административното съответствие и допустимостта се установи липса на документи и/или друга нередовност, комисията еднократно изпраща на кандидата уведомление за установените нередовности и определя срок за тяхното отстраняване, който не може да бъде по-кратък от 7 дни. Уведомлението съдържа и информация, че неотстраняването на нередовностите в срок може да доведе до недопускане на предложението до техническа и финансова оценка и прекратяване на производството по отношение на кандидата. Отстраняването на нередовностите не може да води до промени по същество. Въз основа на извършената оценка на административното съответствие и допустимостта Оценителната комисия изготвя списък на предложенията, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата на СНД и в информационната система за ИС на МВУ, а за недопускането се съобщава на всеки от кандидатите, включени в списъка, по реда на чл. 61 от Административнопроцесуалния кодекс. Кандидат, чието предложение е включено в списъка, може писмено да възрази пред ръководителя СНД в едноседмичен срок от съобщаването. С подаване на възражението не могат да се представят нови документи, които не са били част от първоначално представеното предложение и/или не са допълнени по горепосочения ред. Ръководителят на СНД определя със заповед лица, които да извършват проверка за основателността на получените възражения, като им се осигурява достъп до цялата документация във връзка с възраженията. Срокът за извършване на проверка и изготвянето на становище по проверката е 7-дневен от изтичането на срока за подаване на възражения. Ръководителят на СНД се произнася по основателността на възражението в 3-дневен срок от получаването на становището, като: 1) връща предложението за техническа и финансова оценка; или 2) прекратява производството по отношение на кандидата, чието предложение не е допуснато до техническа и финансова оценка. Ръководителят на СНД прекратява производството по отношение на кандидат, чието предложение е включено в списъка на предложенията, които не се допускат до техническа и финансова оценка, и не е подал възражение в предвидения срок и по предвидения ред. Актът за прекратяване на производството се издава в едноседмичен срок от изтичането на срока за подаване на възражение.Техническа и финансова оценкаТехническата и финансовата оценка на предложенията се извършва по критерии и методика, определени в Условията за кандидатстване.При техническата и финансова оценка на предложенията:- оценителната комисия може да изисква допълнителна пояснителна информация от кандидатите, като определи разумен за предоставянето ѝ срок. Тази възможност не може да води до подобряване на качеството на предложението и до нарушаване на принципите на свободна конкуренция, равно третиране, публичност и прозрачност и недопускане на дискриминация;- оценителната комисия извършва проверка за съответствие с правилата за допустимите държавни/минимални помощи, ако е приложимо;- в случай, че при оценката на конкретно предложение се установи, че със средствата, за които се кандидатства, ще бъде надхвърлен прагът на допустимите държавни помощи, оценителната комисия намалява служебно размера на средствата от Механизма до максимално допустимия размер. Тази корекция не може да води до промяна на качеството на предложението и до нарушаване на принципите на свободна конкуренция, равно третиране, публичност и прозрачност и недопускане на дискриминация;- оценителната комисия може да извършва корекции в бюджета и/или размера на финансирането на предложение, в случаите и по реда, посочени в чл. 16, ал. 8 – 19 от ПМС № 114/08.06.2022 г.За финансиране се одобряват в низходящ ред предложенията, чиято оценка е по-голяма или равна на минимално допустимата оценка по ал. 1, до покриване на общия размер на финансовите средства по съответната процедура.Оценяването и класирането на предложенията се извършва до три месеца от назначаването на оценителната комисия, освен ако по изключение в заповедта за назначаването ѝ не е посочен по-дълъг срок, който не може да бъде по-дълъг от 4 месеца.**Кандидатите по настоящата процедура следва да имат предвид, че с подаването на Формуляра за кандидатстване и приложенията към него се съгласяват личните данни на физическите лица, посочени  в проектните предложения, да се ползват съгласно Регламент (ЕС) 2016/679 на Европейския парламент на Съвета от 27.04.2016 г., относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.**Комуникацията между кандидатите и СНД във връзка с предоставянето на средства от Механизма се осъществява по електронен път посредством информационната система за Механизма.**Административните актове, издадени в производството по предоставяне на средства на крайни получатели по *настоящите Условия за кандидатстване*, се оспорват по реда на Административнопроцесуалния кодекс.** |

# Допълнителна информация

## Процедура за уведомяване на одобрените кандидати и сключване на договори, респ. издаване на заповед, за предоставяне на средства по МВУ

|  |
| --- |
|  В съответствие с чл. 19, ал. 1, т. 1 от ПМС № 114/08.06.2022 г. ръководителят на СНД одобрява доклада на оценителната комисия, като кандидатите от списъка на предложените за финансиране предложения се поканват да представят в 14-дневен срок доказателства, че отговарят на изискванията за краен получател на средства от МВУ, посочени в Условията за кандидатстване, ако същите не са приложени към формуляра за кандидатстване. По настоящата процедура кандидатите по предложените за финансиране предложения следва да представят следните документи в посочената форма:1. регистрацията на кандидата като търговец или еквивалентна регистрация – за регистрираните в друга държава кандидати, ако съответната информация не е публично достъпна;2. удостоверение за наличието или липсата на задължения на кандидата от компетентния орган на държавата по регистрация на кандидата;3. свидетелство за съдимост за всяко от лицата, представляващи кандидата или еквивалентен документ, издаден от компетентната институция на държавата, в която търговецът е установен;По настоящата процедура [*СНД*] извършва **служебни проверки** на следните обстоятелства относно одобрените кандидати[[7]](#footnote-7):1. регистрацията на кандидата като търговец – за регистрираните в България кандидат (ако информацията е публично достъпна и за тези в чужбина);2. дали притежават лицензия за извършване на железопътни превози;3. дали притежават сертификат за безопасност с област на действие Република България.При установена обективна необходимост от предоставяне на разяснения и/или допълнителни документи на кандидатите може да се предостави еднократно допълнителен срок, но не по-дълъг от 14 дни. В 7-дневен срок от одобряването на оценителния доклад, съответно от представянето на доказателствата, че отговарят на изискванията за краен получател на средства от МВУ, посочени в Условията за кандидатстване, ръководителят на *[СНД]* издава решение за предоставяне на средства от МВУ по всяко предложение, включено в списъка на предложените за финансиране предложения.При остатъчен финансов ресурс средства от МВУ могат да бъдат предоставени и за предложения от списъка с резервните предложения, които успешно са преминали оценяването, но за които не достига финансиране, подредени по реда на тяхното класиране.Одобреното предложение за изпълнение на инвестиция и *настоящите Условия за кандидатстване* в частта, определяща условията за изпълнение, са неразделна част от договора.Сключеният договор за финансиране, включително одобрената инвестиция, може да бъде изменян и/или допълван в случаите и по реда, посочени в чл. 28 от ПМС № 114/08.06.2022 г. |

## Условия, приложими към изпълнението на сключените договори за предоставяне на средства

|  |
| --- |
| Правата и задълженията на крайния получател на средства се уреждат от договора за предоставяне на средства по МВУ – Приложения 6 и 7 към *настоящите Условия за кандидатстване.*До 14 дни от датата на сключване на договор за финансиране, на интернет страницата на Министерството на транспорта и съобщенията и в ИС на МВУ се публикува информация относно предложението за изпълнение на инвестиция и предоставените по него средства от МВУ, при съобразяване с изискванията на Закона за защита на личните данни.До 14 дни от датата на сключването на договора за предоставяне на средства от МВУ Министерството на транспорта и съобщенията, в качеството си на СНД, организира информационна среща с крайните получатели и/или публикува Ръководство за изпълнение на инвестициите за запознаване с изискванията за изпълнение на инвестициите по съответната процедура, с изключение на случаите, в които получателят изрично е заявил, че няма да се възползва от тази възможност. |

## Правна рамка на процедурата

|  |
| --- |
| Към настоящата процедура за предоставяне на средства на крайни получатели на средства от МВУ, в т.ч. изпълнението, отчитането и разплащането на инвестициите, се прилагат следните нормативни актове и актове на *Структурата за наблюдение и докладване* – Министерството на транспорта и съобщенията :1. Постановление № 157 на Министерския съвет от 7.07.2022 г. за определяне на органите и структурите, отговорни за изпълнението на Плана за възстановяване и на Република България, и техните основни функции, Обнародвано, ДВ, бр. 54/12.07.2022 г., изм. и доп. бр. 70/ 30.08.2022 г., в сила от 30.08.2022 г., изм. и доп. бр. 85/ 25.10.2022 г., в сила от 25.10.2022 г. 2. Постановление № 114 на Министерския съвет от 8.06.2022 г. за определяне на детайлни правила за предоставяне на средства на крайните получатели по Механизма за възстановяване и преодоляване на последиците от бедствия и аварии, обнародвано в ДВ, бр. 43/10.06.2022 г., изм. и доп. в ДВ, бр. 70/ 30.08.2022 г., в сила от 30.08.2022 г. 3. Заповед на министъра на транспорта и съобщенията за определяне на ръководител на структурата за наблюдение и докладване;4. Административнопроцесуален кодекс, обнародван, ДВ, бр. 30/11.04.2006 г., в сила от 12.07.2006 г., изм. и доп. бр. 59/20.07.2007 г., в сила от 1.03.2008 г., бр. 64/7.08.2007 г., бр. 94/31.10.2008 г., в сила от 1.01.2009 г., бр. 35/12.05.2009 г., в сила от 12.05.2009 г., бр. 100 /21.12.2010 г., в сила от 1.07.2011 г., изм. и доп. с ДВ, бр. 39/20.05.2011 г., изм. с ДВ, бр. 77/9.10.2012 г., в сила от 9.10.2012 г., изм. и доп. с ДВ, бр. 104/3.12.2013 г., в сила от 4.01.2014 г., бр. 27/25.03.2014 г., в сила от 25.03.2014 г., бр. 74 /20.09.2016 г., доп. в ДВ, бр. 13/7.02.2017 г., в сила от 7.02.2017 г., изм. в ДВ, бр. 58/18.07.2017 г., в сила от 18.07.2017 г., доп. в ДВ, бр. 63/4.08.2017 г., в сила от 5.11.2017 г., изм. в ДВ, бр. 85/24.10.2017 г., доп. в ДВ, бр. 103/28.12.2017 г., в сила от 1. 01.2018 г., ДВ, бр. 42/22.05.2018 г., изм. и доп. бр. 65/7.08.2018 г., в сила от 1.09.2018 г., изм. и доп. бр. 77/18.09.2018 г., в сила от 1.01.2019 г.; изм. с Решение № 5 на Конституционния съд на Република България от 19.04.2019 г. - ДВ, бр. 36 от 2019 г. /3.05.2019 г.; изм. и доп. с ДВ, бр. 94/29.11.2019 г., доп. с ДВ, бр. 44/13.05.2020 г., в сила от 14.05.2020 г., бр. 98/17.11.2020 г., изм. с ДВ, бр. 9/2.02.2021 г., в сила от 6.02.2021 г., изм. и доп. с ДВ, бр. 15/19.02.2021 г., изм. с ДВ, бр. 102/23.12.2022 г., в сила от 27.12.2022 г.5. Закон за обществените поръчки, обнародван, ДВ, бр. 13/16.02.2016 г., в сила от 15.04.2016 г., доп. бр. 34/3.05.2016 г., изм. и доп. бр. 63/4.08.2017 г., в сила от 30.06.2017 г., изм. бр. 85/24.10.2017 г., доп. бр. 96/1.12.2017 г., в сила от 1.01.2018 г., изм. и доп. 102/22.12.2017 г., в сила от 22.12.2017 г., изм. и доп. с ДВ, бр. 7/19.01.2018 г., изм. и доп. с ДВ, бр. 15/16.02.2018 г., в сила от 16.02.2018 г., доп. с ДВ, бр. 17/23.02.2018 г., в сила от 23.02.2018 г. с ДВ, бр. 24/16.03.2018 г., в сила от 23.05.2018 г. с ДВ, бр. 30/3.04.2018 г., изм. и доп. с ДВ, бр. 49/12. 06.2018 г., изм. и доп. бр. 77/18.09.2018 г., в сила от 1.01.2019 г., доп. бр. 80/28.09.2018 г., в сила от 28.09.2018 г., изм. и доп. бр. 86/18.10.2018 г., в сила от 1.03.2019 г., изм. бр. 102/11.12.2018 г., в сила от 1.01.2019 г., бр. 105/18.12.2018 г., в сила от 1.01.2019 г., изм. и доп. бр. 17/26.02.2019 г., ДВ, бр. 83/22.10.2019 г., в сила от 1.11.2019 г., ДВ, бр. 102/31.12.2019 г., в сила от 1.01.2020 г., доп. бр. 23/14.03.2020 г., в сила от 14.03.2020 г., изм. и доп. бр. 107/18.12.2020 г., в сила от 1.01.2021 г., доп. бр. 62/5.08.2022 г., в сила от 5.08.2022 г.6. Закон за държавните помощи, обнародван, ДВ, бр. 85/24.10.2017 г., изм. и доп. в ДВ, бр. 102/23.12.2022 г., в сила от 1.01.2023 г.7. Правилник за прилагане на Закона за държавните помощи, Приет с Постановление № 183 на Министерския съвет от 27.08.2018 г., обн. в ДВ, бр. 72/31.08.2018 г.8. Наредба Н-10 от 23.11.2018 г. за условията и реда за уведомяване на министъра на финансите преди предоставяне на нова държавна помощ Издадена от министъра на финансите, обнародвана, ДВ, бр. 100/4.12.2018 г. |

# Приложения към Условията за кандидатстване

## Приложения към момента на кандидатстване

|  |  |
| --- | --- |
| **Документи за попълване при кандидатстване** | **ПРИЛОЖЕНИЕ 1** – Електронен Формуляр за кандидатстване в ИС на МВУ |
| **ПРИЛОЖЕНИЕ 2** - Формуляр за самооценка относно съблюдаване на принципа за ненанасяне на значителни вреди  |
| **ПРИЛОЖЕНИЕ 3** - Декларация при кандидатстване |
| **ПРИЛОЖЕНИЕ 4** – Партньорско споразумение |
| **ПРИЛОЖЕНИЕ 5** – Списък с предложения за оборудване подвижен състав  |
| **ПРИЛОЖЕНИЕ 6** – Общ пробег на превозвача |
| **ПРИЛОЖЕНИЕ 7** – Бизнес план |
| **ПРИЛОЖЕНИЕ 8** – Пълномощно за подаване на предложение  |
| **Документи за информация** | **Приложение 9 -** Указания за попълване и подаване на Електронен формуляр за кандидатстване  |
| **ПРИЛОЖЕНИЕ 10** - Методика за оценяване на предложенията за изпълнение на инвестиции |
| **ПРИЛОЖЕНИЕ 11** - Договор за финансиране от МВУ на краен получател – специални условия |
| **ПРИЛОЖЕНИЕ 12 -** Общи условия към договор за финансиране от МВУ на краен получател |

## Приложения към момента на подписване на договора за предоставяне на средства от МВУ на краен получател

|  |  |
| --- | --- |
| **Документи за попълване при подписване на договора** | **ПРИЛОЖЕНИЕ 13** - Формуляр за финансова идентификация**ПРИЛОЖЕНИЕ 14** - Заявление за профил за достъп на краен получател/партньор на средства до ИС на МВУ |

1. Съгласно приложението към Решение за изпълнение 8091/22 от 28 април 2022 г. на Съвета за одобряване на оценката на Плана за възстановяване и устойчивост на България. [↑](#footnote-ref-1)
2. Определят се индикативно въз основа на минималния и максималния размер на безвъзмездното финансиране за едно проектно предложение. [↑](#footnote-ref-2)
3. Съгласно приложението към Решение за изпълнение 8091/22 от 28 април 2022 г. на Съвета за одобряване на оценката на Плана за възстановяване и устойчивост на България. [↑](#footnote-ref-3)
4. Пореден номер на индикатора съгласно Приложение „Списък с общи индикатори“ към Делегиран регламент (ЕС) 2021/2106 на Комисията. [↑](#footnote-ref-4)
5. Пълното обяснение на индикатора се съдържа в Приложението към Делегиран регламент (ЕС) 2021/2106. [↑](#footnote-ref-5)
6. Описват се изискванията за постигане на съответствие с хоризонталните политики на ЕС и ако е приложимо, на приноса към тях. [↑](#footnote-ref-6)
7. За тези обстоятелства одобрените кандидати не е необходимо да представят доказателства. [↑](#footnote-ref-7)